বাদীকে হত্যার হুমকি  কোনভাবেই পল্লী হিমাগার নিজের কব্জাগত করতে না পেরে রাসেল চৌধুরী ভিন্ন পথ অবলম্বন করেন। এবার তিনি বাদী মোশাররফকে প্রাণে মেরে ফেলার হুমকি দিতে থাকেন। একাধিক মোবাইল নম্বর ব্যবহার করে বাদীকে তার লাশ গুম করার হুমকি দিয়ে যাচ্ছেন। বাদী মোশাররফ ওইসব মোবাইল নম্বর উল্লেখ করে থানায় একাধিক সাধারণ ডায়েরি করেছেন। কিন্তু রাসেল ওরফে অধ্যক্ষ হারুন-উর রশীদ আত্মগোপনে  থাকায় পুলিশ কোন পদক্ষেপ নিতে পারছে না বলে জানায়।